Om den jydske Vestkysts Molluskfauna og om 
tre for vor Fauna nye Mollusker. 
Af 
Severin Christensen. 
Medens Kattegats nulevende Molluskfauna er bleven grundig 
undersøgt af Dr. C. G. Joh. Petersen og udførlig beskrevet i 
hans Bog: De skalbærende Molluskers Udbredningsforhold i de 
danske Farvande indenfor Skagen, Kjøbenhavn 1888 og i: Det 
videnskabelige Udbytte af Kanonbaaden ,,Hauchs" Togter i Aarene 
1883—86, Kjøbenhavn 1889, savnes en lignende Undersøgelse 
af de til Jylland grænsende Dele af Skagerak og Vesterhavet, idet 
der hidtil kun er foretaget smaa Indsamlinger paa enkelte Lokaliteter. 
Vort Kendskab til Vestkystens Molluskfauna beror derfor hovedsagelig 
paa tomme Skaller, der flere Steder skylles op i store Mængder, 
især hvor Stranden er flad og sandet, og hvor Dybden mod Land 
ikke er for stor; thi hvor Vandet er dybt ved Havstokken, bliver 
Bølgeslaget saa voldsomt, at de fleste Skaller knuses i smaa Stumper. 
Jeg har derfor tænkt, at de nedenfor meddelte Oplysninger kunde 
have en vis Interesse som Supplement til, hvad der allerede foreligger. 
Ved en Undersøgelse af de opskyllede Molluskskaller påa 
Stranden ved Skageraks sydøstlige Del mellem Lønstrup og Bolbjerg 
bliver det nødvendigt at skelne mellem en nordlig og sydlig 
Del, da Strandens Beskaffenhed og Vandets Dybde i Havstokken 
er forskellig. Mellem Lønstrup og Rødhus er Stranden sandet og 
flad, Rullesten mangler og Vanddybden i Havstokken er kun ringe. 
